Salamualaikom e sigom wareh Hana ta tuleh keu kawen paksa Sidroe pemuda geuthem meu abeh Demi peulareh disinyak dara
Dalam cerana ranup seulaseh Gapu geutindeh keu cukop atra Meukawen paksa cukop meupaleh Hate lam seudeh siumu masa
Han tenang geuduk han tenang geu-eh Seubab peulareh hana dihawa Keupu bak meja sedia ngon ileh Meunyoe meucureh hate ngon dada
Wahe pemuda nyang ka meuabeh Tabie seumileh keu aneuk dara Mubek tapaksa rasa sigadeh Hareuta habeh han bahagia
Geulima rampak timoh to binteh Geulima payeh timoh to paya sigeunap uroe han kuteumuleh jareung lon peugleh asoe grup sastra
Meuseubab langet beungoh puteh gleh hana roh lon eh peu-ubat mata meuseubab haba pah tat bak binteh siat hai wareh lon ci tik jala
Leupah harom si jeumpa puteh Meugareh-gareh kuneng meukama aneuk muda paksa si gadeh cukop paleh hate jih hana
Meunyo bang Pengko si agam blah jeh Lon sambong gateh laen kumita Seubab ‘oh lahe kaleuh geu- ureh puteh bak puteh sukla bak sukla
Nyoe sidroe dara adak puteh gleh keu-ing ngon beuteh sang putroe raja hana bang pungo paksa meugaseh sigo bang gareh meunan peudaya
Sigoe jitulak geulumbang paleh beujipeugaseh han le kugisa pada dara jroh lam hatee peudeh get keuh hai wareh laen tik jala
Agam geupeuget mata peut gareh lam jeut-jeut tuleh na saboh donya inong, rumoh dro, donya, ngon lapeh meunan kupeugleh nyak sangkih haba
Jitik le inong, rumoh droe pileh Jitulak gaseh, luah tat donya donya Geupeujeut meulapeh- lapeh meunan keuh wareh tamse si dara
Meukrue semangat pukat lam buweh Kadra ngon bileh jioh meurasa Sidroe-droe nyata siagam blah deh Hana lon tuleh haba peusuna
Menyoe than reudok di langet puteh Han mungken wareh ujeun jiteuka Menyoe bak gata han payah peungaseh Dari blahdeh jeh kusuroet sigra
Keu kawen paksa bacut tatuleh Adak ka canggeh jameun nyoe masa Meunyan budaya mantong cit lareh Cukop that peudeh oh ‘te takira
Memang dilanget meulapeh- lapeh Taboeh nyan tambeh keu aneuk dara Gohlom tarasa wahe nyak wareh Taek bak binteh oh te ka cinta
Salamu’alaikum saleum dek puteh geu hoi lon wareh han geu hoi nama watee teu baca hate ka teukreh adat bak meudeh ta peugah cinta
Soai meukawen han pileh-pileh bah kureung silapeh harus teurima hudep di donya beu lee tagaseh nyang meuhoi wareh geu yu agama
Di adun Nazar carong teu muleh meu tamah beureuseh geususon kata kayem ta baca yang gobnyan tuleh jehpat di sideh bak koran Prohaba
Wahe seulanga adek puteh gleh e jeumpa puteh boh hatee kanda Sipat bang ayon keunong le gareh Sigo bang tuleh sang salah makna
Aleh mata bang ka boh leuk lapeh seubab seulaseh bang teungeut hana Bek keuh teusinggong mawo tuah gleh meulu peungaseh meubida makna
Maksud bang peugah e bintang blahjeh paksa meugaseh nyan but cilaka agam yang paksa akai jih paleh sayang tat puteh dara hatee ma
Maka bang Pengko peugah silapeh tan pih sigareh meunan bang suka nyo naksu seunang gaseh meugaseh cok keuh yang gleh-gleh nyang saleng cinta
Meunan pandangan cutbang teumuleh perkara gaseh di dalam dada bang lake meu’ah kadang meulanggeh e jeumpa puteh kadang na cupa
Saleum hai wareh nyoe lon teumuleh keu mangat haba hana tat caroeng cit lon teumuleh bek tat tapateh keu gura-gura
Kon bak Prohaba seureng teumuleh tapi hai wareh Serambi nama kon lon meusombong meunan kugareh sekedar wareh peuteupat haba
Aleh oe meunan alehnyoe meudeh Ban ka meugareh meunan lam dada Meuah hai cutbang faham meuseliseh Salah bak tuleh atau bak baca
Seubab neupeugah sinan bak bareh Adak dipengaseh han le bang gisa Bacut teuk haba lon bie peulareh Han soe puengaseh keu ubak kanda
Seulayang tunang lam miga puteh Bak pateng bareh teuduk panglima Lage tapeugah hana meulanggeh Tan so peungaseh ka ubak kanda
Pane na campli pula bak binteh Pat mungkin gareh cureh teulaga Pane ruman bang jiboh peungaseh Jioh meulanggeh nyoe meunan nyata
Tapi nyang kaleuh sep jeut peunuleh Lage bang gareh hana meutuka Aleh keuh bak peu ji eu sigadeh Yoh goh bang gaseh mantong meuputa
Hana jiweh-weh pungoe sigadeh Padahai gadeh tan bang peumantra Ka meunan jadi keundak teugareh Meunan puteh gleh inong keu kanda.
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn